Man gevonnis vir brutale verkragtingArgieffoto Lt.kol. Thulani Zwane, woordvoerder van die polisie, het gesê Sandile Sithole is in die Camperdown-streekhof tot 12 jaar tronkstraf gevonnis vir die verkragting, twee jaar tronkstraf vir aanranding en ŉ bykomende 18 maande tronkstraf vir diefstal. Die vonnisse sal gelyklopend uitgedien word. Volgens Zwane het die verkragting in 2013 plaasgevind toe die vrou en vriende huis toe gestap het in Cato Ridge en agtergekom het die beskuldigde agtervolg hulle. Sithole het die slagoffer gegryp terwyl haar vriende daarin kon slaag om te ontsnap. Sithole het die vrou na die kant van die pad getrek, haar met ŉ klip aangerand en toe verkrag. Hy het haar ook beroof en toe gevlug. Die vrou se vriende het later na die toneel teruggekeer en sy het vir hulle vertel wat gebeur het. Sithole is kort hierna in hegtenis geneem.